CELEX: 32021D1440
Language: et
Date: 2021-08-03 00:00:00
Title: Euroopa Keskpanga otsus (EL) 2021/1440, 3. august 2021, millega muudetakse otsust (EL) 2019/1376 krediidiasutuste üleeuroopaliste tegevuslubade, oluliste osaluste omandamise ja tegevusloa kehtetuks tunnistamise osas otsuste tegemise pädevuse delegeerimise kohta (EKP/2021/36)

6.9.2021   
               
               
                  ET
               
               
                  Euroopa Liidu Teataja
               
               
                  L 314/14
               
            
         EUROOPA KESKPANGA OTSUS (EL) 2021/1440,
         3. august 2021,
         millega muudetakse otsust (EL) 2019/1376 krediidiasutuste üleeuroopaliste tegevuslubade, oluliste osaluste omandamise ja tegevusloa kehtetuks tunnistamise osas otsuste tegemise pädevuse delegeerimise kohta (EKP/2021/36)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 15. oktoobri 2013. aasta määrust (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, (1) eelkõige selle artikli 4 lõike 1 punkte a, b, c ja d, artikli 4 lõiget 3, artikli 6 lõiget 4, artikli 14 lõikeid 3 ja 5, artikli 15 lõiget 3 ja artikli 17 lõiget 1,
         võttes arvesse Euroopa Keskpanga 16. novembri 2016. aasta otsust (EL) 2017/933 otsustamispädevuse delegeerimise üldraamistiku kohta seoses järelevalveülesannetega seotud õigusaktidega (EKP/2016/40), (2) eelkõige selle artiklit 4,
         ning arvestades järgmist:
         
                     (1)
                  
                  
                     Euroopa Keskpanga otsuses (EL) 2019/1376 (EKP/2019/23) (3) on määratletud kriteeriumid otsustamispädevuse delegeerimiseks Euroopa Keskpanga (EKP) tööüksuste juhtidele krediidiasutuste üleeuroopaliste tegevuslubade, oluliste osaluste ja tegevusloa kehtetuks tunnistamise otsuste vastuvõtmiseks. Selle otsuse kohaldamisel saadud kogemused on näidanud, et teatavad täpsustused ja tehnilised muudatused on vajalikud eelkõige nende kriteeriumide kohaldamise järjepidevuse ja kindluse tagamiseks.
                  
               
                     (2)
                  
                  
                     Otsustamispädevuse delegeerimise menetlust tuleks täpsustada seoses selliste üleeuroopaliste tegevuslubade, oluliste osaluste ja tegevusloa kehtetuks tunnistamise otsustega, mille puhul tööüksuste juhtidel on kahtlusi sellise otsuse seotuse suhtes ühe või mitme muu otsusega, mis vajavad järelevalvealast heakskiitu. See võib olla nii juhul, kui asjaomase järelevalvealase hindamise tulemus mõjutab otseselt ühte või mitut neist muudest otsustest ja seetõttu peaks sama otsuse tegija kaaluma neid otsuseid üheaegselt, et vältida vastuolulisi tulemusi.
                  
               
                     (3)
                  
                  
                     24. juunil 2020 otsustas EKP nõukogu seada sisse tiheda koostöö EKP ja Bulgaaria Vabariigi vahel (4) ning EKP ja Horvaatia Vabariigi vahel (5). Määruse (EL) nr 1024/2013 artikli 7 lõikes 1 on sätestatud, et teatavate ülesannete täitmiseks seoses krediidiasutustega, mis on asutatud liikmesriigis, kelle rahaühik ei ole euro, võib EKP anda juhiseid selle liikmesriigi pädevale asutusele, kui nimetatud artikli kohaselt on sisse seatud tihe koostöö. Seepärast on asjakohane lisada sellised juhised nende aktide hulka, mille EKP võib vastu võtta tööüksuste juhtidele delegeerimise teel vastavalt otsuse (EL) 2019/1376 (EKP/2019/23) asjakohastele sätetele.
                  
               
                     (4)
                  
                  
                     Keerukat hindamist vajavatel juhtudel ei tehta üleeuroopalist tegevusluba, olulise osaluse omandamist või tegevusloa kehtetuks tunnistamist käsitlevat otsust mitte delegeeritud otsusena, vaid vastuväidete mitteesitamise menetluses. Täpsustada tuleks, et võib esineda ka juhtumeid, kus küsimuse tundlikkuse tõttu – mõju EKP mainele ja/või ühtse järelevalvemehhanismi toimimisele – tuleks üleeuroopalist tegevusluba, olulise osaluse omandamist või tegevusloa kehtetuks tunnistamist käsitlev otsus teha vastuväidete mitteesitamise menetluses, mitte delegeeritud otsusena.
                  
               
                     (5)
                  
                  
                     Delegeeritavate olulise osaluse otsuste kohaldamisala tuleks laiendada nii, et see hõlmaks ka juhtumeid, kus kavandatava omandaja grupile kuulub juba oluline osalus omandatavas üksuses, ühtegi asjakohast künnist grupi tasandil ei ületata ja müüja ei kuulu kontserni. Sellistel juhtudel oleks alushinnang tavaliselt lihtne, sest asjakohased asjaolud ei too kaasa olulist muutust omandatava üksuse omandistruktuuris ning seetõttu on hindamine sarnane sellise olulise osaluse omandamise hindamisele, mis tuleneb kontsernisisestest ümberkorraldustest, mille suhtes otsuste tegemine on käesoleval ajal delegeeritud.
                  
               
                     (6)
                  
                  
                     Seetõttu tuleb otsust (EL) 2019/1376 (EKP/2019/23) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatused
            Otsust (EL) 2019/1376 (EKP/2019/23) muudetakse järgmiselt:
            
                        1)
                     
                     
                        artiklisse 1 lisatakse järgmine punkt 15:
                        
                           „15)   „tundlikkus“ (sensitivity) – omadus või tegur, millel võib olla negatiivne mõju EKP mainele ja/või ühtse järelevalvemehhanismi tulemuslikule ja järjepidevale toimimisele, sealhulgas, kuid mitte ainult: a) asjaomase järelevalve alla kuuluva üksuse suhtes on varasemalt kohaldatud või kohaldatakse praegu rangeid järelevalvemeetmeid, nt varase sekkumise meetmed; b) kavandatavast otsusest kujuneb selle vastu võtmisel pretsedent, mis võib tulevikus muutuda EKP suhtes siduvaks; c) kavandatava otsusega võib selle vastu võtmisel kaasneda negatiivne meedia- või avalik tähelepanu või d) EKPga tihedat koostööd tegev riiklik pädev asutus teatab EKP-le kavandatava otsusega mittenõustumisest.“;
                        
                     
                  
                        2)
                     
                     
                        artiklit 3 muudetakse järgmiselt:
                        
                                    a)
                                 
                                 
                                    lõige 3 asendatakse järgmisega:
                                    
                                       „3.   Üleeuroopaliste tegevuslubade, oluliste osaluste ja tegevusloa kehtetuks tunnistamise otsuseid ei võeta vastu delegeeritud otsustena, kui hindamise keerukuse või küsimuse tundlikkuse tõttu tuleb see vastu võtta vastuväidete mitteesitamise menetluses.“;
                                    
                                 
                              
                                    b)
                                 
                                 
                                    lõige 4 asendatakse järgmisega:
                                    
                                       „4.   Lõike 1 kohast otsustamispädevuse delegeerimist kohaldatakse:
                                       
                                                   a)
                                                
                                                
                                                   järelevalveotsuste vastuvõtmisel EKP poolt;
                                                
                                             
                                                   b)
                                                
                                                
                                                   positiivsete hinnangute heakskiitmisel EKP poolt, kui järelevalveotsus ei ole nõutav;
                                                
                                             
                                                   c)
                                                
                                                
                                                   EKP poolt määruse (EL) nr 1024/2013 artikli 7 kohaste juhiste andmisel riiklikele pädevatele asutustele, kellega EKP on loonud tiheda koostöö.“;
                                                
                                             
                                 
                              
                                    c)
                                 
                                 
                                    lisatakse järgmine lõige 7:
                                    
                                       „7.   „Tööüksuste juhid esitavad üleeuroopalist tegevusluba, olulise osaluse omandamist ja tegevusloa kehtetuks tunnistamist käsitleva otsuse, mis vastab artiklites 4 kuni 6 sätestatud delegeeritud otsuste vastuvõtmise kriteeriumidele, järelevalvenõukogule ja EKP nõukogule vastuvõtmiseks vastuväidete mitteesitamise menetluses, kui selle otsuse järelevalvealane hinnang mõjutab otseselt teise sellise otsuse järelevalvealast hindamist, mis tuleb vastu võtta vastuväidete mitteesitamise menetluses.“;
                                    
                                 
                              
                  
                        3)
                     
                     
                        artikli 4 lõiget 1 muudetakse järgmiselt:
                        
                                    a)
                                 
                                 
                                    punkt b asendatakse järgmisega:
                                    
                                                „b)
                                             
                                             
                                                olulise osaluse omandamine tuleneb omandatava üksuse omandi üleminekust ühelt emaettevõtjalt teisele emaettevõtjale sama grupi piires;“;
                                             
                                          
                              
                                    b)
                                 
                                 
                                    lisatakse järgmine punkt d:
                                    
                                                „d)
                                             
                                             
                                                olulise osaluse omandab juriidiline isik, kes kuulub ettevõtjate gruppi, millel juba on kumuleeruvalt oluline osalus omandatavas üksuses, ning ühtegi liikmesriigi õigusesse üle võetud direktiivi 2013/36/EL artikli 22 lõikes 1 sätestatud asjakohast künnist ei ületata grupi konsolideeritud tasandil.“;
                                             
                                          
                              
                  
                        4)
                     
                     
                        artikli 5 lõike 1 punkt a asendatakse järgmisega:
                        
                                    „a)
                                 
                                 
                                    otsus tehakse järelevalve alla kuuluva üksuse taotlusel või ühinemise tõttu, mille tulemusel järelevalve alla kuuluv üksus lõpeb;“.
                                 
                              
                  
         
            Artikkel 2
            Üleminekusäte
            Otsuse (EL) 2019/1376 (EKP/2019/23) sätteid kohaldatakse muutmata kujul jätkuvalt juhtudel, kui riigi pädev asutus esitas EKP-le olulise osaluse omandamist või tegevusloa kehtetuks tunnistamist käsitleva otsuse eelnõu enne käesoleva otsuse jõustumist või kui riiklik pädev asutus esitas EKP-le enne käesoleva otsuse jõustumist teate järelevalve alla kuuluva olulise üksuse kavatsuse kohta asutada filiaal või tagada oma tütarettevõtjast finantseerimisasutuse võetud kohustused.
         
         
            Artikkel 3
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Frankfurt Maini ääres, 3. august 2021
            
               
                  EKP president
               
               Christine LAGARDE
            
         
         
            (1)  ELT L 287, 29.10.2013, lk 63.
         
            (2)  ELT L 141, 1.6.2017, lk 14.
         
            (3)  Euroopa Keskpanga 23. juuli 2019. aasta otsus (EL) 2019/1376 krediidiasutuste üleeuroopaliste tegevuslubade, oluliste osaluste omandamise ja tegevusloa kehtetuks tunnistamise osas otsuste tegemise pädevuse delegeerimise kohta (EKP/2019/23) (ELT L 224, 28.8.2019, lk 1).
         
            (4)  Euroopa Keskpanga 24. juuni 2020. aasta otsus (EL) 2020/1015 tiheda koostöö alustamise kohta Euroopa Keskpanga ja Българска народна банка (Bulgaaria keskpanga) vahel (EKP/2020/30) (ELT L 224I, 13.7.2020, lk 1).
         
            (5)  Euroopa Keskpanga 24. juuni 2020. aasta otsus (EL) 2020/1016 tiheda koostöö alustamise kohta Euroopa Keskpanga ja Hrvatska Narodna Banka vahel (EKP/2020/31) (ELT L 224I, 13.7.2020, lk 4).